забавления за Тъщи
Мъж забил кроше на тъща си. Тя подава жалба и го викат на разпит в районното.
- Кажете, защо ударихте тъща си?
- Значи, господин полицай, тая гад ме тормози от два дена!
- Кой, тъща ви ли?
- Не, една мишка.
- Каква мишка, бе? Аз питам за тъща ви!?
- Разхожда се из цялата къща, пикае навсякъде - смрад! Къса мебелите, драска паркета...
- Кой, тъща ви ли?
- Не бе, господине, мишката!
- Стига с тая мишка, бе! Питам за тъщата!
- Два дена я преследвам и искам да я убия, ама тя е хитра, мамицата и мръсна! И отрова и слагах - нищо!
- Аха! Искате да убиете тъща си ли?
- Не бе човек... мишката!
- Леле, тоя ме побърка с тая мишка! За пореден път ви питам, защо ударихте тъща си?
- Ами, аз нали това ви обяснявам, господин полицай!
- Подгоних я от едната стая, ама тя е бърза, мамицата и гад проклета и се мушна в хола...
- Кой, тъща ви ли?
- Не, не, мишката...
- Оф... добре, кажи за мишката, остави тъщата!
- А в хола спи тъщата и тая гад и се качи на лицето. Стои нахално и ме гледа нагло.
- Мишката?!
- Да! И тогава аз и забих едно ляво кроше...
- На кого, на тъщата ли?
- Не бе човек... на мишката...!!!